kardosdrur/scandi-wiki huggingface dataset:
Lív Næs

Lív Næs (født i 1988) er en færøsk sanger, sangskriver, komponist og guitarist. Hun er opvokset i Fuglafjørður men bor nu (2020) i Tvøroyri, hun er uddannet fra Lærerseminariet (Føroya Læraraskúli).

Biografi 
Hun blev kendt på Færøerne som sanger, da hun sang sammen med Niels Midjord. De udgav CD'en Tú skalt eiga morgindagin (Du skal eje dagen i morgen) i 2009. I 2011 deltog hun på flere færøske musik festivaler sammen med kvindebandet Lív & the Zoo, de optrådte f.eks. på Sommerfestivalen (Summarfestivalurin) i Klaksvík. De andre medlemmer af bandet er: Jenny J. Kragsteen, Anna Maria Wrae og Maibritt H. Johansen. Første gang de optrådte var i Sandur i 2011. Lív har også optrådt en hel del sammen med kæresten Tróndur Enni. De udgav sangen Sveimandi i 2011, som blev et hit på Færøerne. De har også bl.a. optrådt ved Tórshavns Kulturnat i 2012. Í 2010 var hun TV-vært i det færøske børneshow Ert tú við?. Serien var i 13 dele.
I 2012 udgav hun CD'en Keldufar, som er en samling af udvalgte digte, som hendes farfar Johannes Andreas Næs har skrevet. Han var 92 år gammel, da CD'en udkom. Digtene fra fra en digtsamling med samme titel, som udkom i 1949. Dengang brugte Johannes Andreas Næs pseudonymet Flóvin Flekk. Lív har komponeret alle melodierne undtagen "Meg droymdi", som hun har komponeret sammen med Tróndur Enni og "Urið", som hendes farfar læser op og Finnur Hansen har komponeret musik til.

Diskografi

Solo 
 Keldufar, 2012. (Yrkingar eftir av abba hennara, Johannes Andreas Næs, sum í ungum døgum nýtti dulnevni "Flóvin Flekk".)

Albums sammen med andre 

 Tú skalt eiga morgindagin. Niels Midjord & Lív Næs tulka Alf Proysen, 2009

Sange udgivet i radioen og på internettet 
 Sveimandi - Sammen med Tróndur Enni, 2011
 Lítli Fuglur - Sammen med Tróndur Enni, 2019

Opsamlingsalbums sammen med andre artister 
 Frískar Kular Røtur, 2011
 Fræls og javnlík, Amnesty International, sangen: Í hjartanum skrivað, TUTL, november 2011
 Kvinna 2 - sangen: Í hjartanum skrivað, Tutl, 2012

Priser og nomineringer 
 Nomineret ved Planet Awards 2012 i kategorien Bedste sangerinde(Vandt ikke)
 Nomineret ved Planet Awards 2010 i kategorien Bedste sangerinde. (Vandt ikke)

Privatliv 
Lív Næs danner par med sangeren Tróndur Enni, de har to børn sammen. Lív er datter til forfatteren Martin Næs. Lív og Tróndur har udgivet flere sange sammen, blandt andet Sveimandi og Lítli Fuglur, som er oversat fra norsk.

Referencer

Eksterne links 

 Lív Næs hos MySpace

Sangere fra Færøerne
Musikere fra Færøerne
Sangskrivere fra Færøerne
Personer fra Østerø
Komponister fra Færøerne
Jørgen Harboe Folkmar

Jørgen Harboe Folkmar (29. februar 1920 i Odense – 23. februar 2013 i Højbjerg) var en dansk dommer.

Han var søn af kreditforeningsdirektør Thorvald Folkmar og hustru Else født Harboe. Han blev student fra Odense Katedralskole 1938, cand.jur. i 1945 og var dernæst dommerfuldmægtig i Odense, senere samme år amtsfuldmægtig i København og senere samme år forflyttet som dommerfuldmægtig til Aarhus, hvilket han var til 1958. Fra 1958 til 1967 var han dommerfuldmægtig i Viborg. Folkmar var konstitueret dommer i Vestre Landsret 1964-65 og i 1966.

I 1967 blev han dommer i Århus Søndre Herredret, og fra 1969 til sin pensionering i 1990 var han dommer i Århus By- og Herredsret. Jørgen Harboe Folkmar var fra 1969 censor ved Handelshøjskolerne og varetog bl.a. tillidsposter inden for huslejenævn og naturfredning. Han var revisor i Ny jydsk Landhypotekforening 1954-59, formand for Århus søndre huslejenævn 1956-59, sekretær i Boligtilsynsrådet for Vestre Landsretskreds 1959-72 og formand for Landvæsenskommissionen for Århus Amtskommunes 3. område fra 1970. Han blev 19. april 1983 Ridder af 1. grad af Dannebrogordenen.

Han var medforfatter til Juridisk Formularbog. 

Folkmar blev gift 1. gang 5. januar 1946 med Vibeke Reinold (født 3. juli 1923 i Odense), datter af overretssagfører Ebbe Reinold og hustru Marie født Møller. Ægteskabet blev opløst. 2. gang ægtede han 8. februar 1980 Metha Jensine Sommer.

Han er begravet på Assistens Kirkegård i sin fødeby.

Kilder 
 Kraks Blå Bog 1974 (PDF)
 "Rundt i morgen", Kristeligt-dagblad.dk, 28. februar 2005.

Personer i Kraks Blå Bog (afdøde)
Dommere fra Danmark
Riddere af 1. grad af Dannebrog
Personer fra Odense
Danskere i 1900-tallet
Faglitterære forfattere fra Danmark
Tage Jensen

Tage Jensen (7. juni 1920 – 8. februar 2013) var en dansk provst.

Han blev cand.theol. 1946 fra Københavns Universitet, var dernæst hjælpepræst i Jersie og Kirke Skensved Sogne. 1955 blev Jensen kaldskapellan i Gladsaxe Sogn og blev 1960 sognepræst i Humlebæk Sogn. Fra 1967 var han provst i Fredensborg Provsti. 1990 gik han på pension. Han var formand for Dansk Kirke i Udlandet i sit provsti. 2. marts 1977 blev han Ridder af Dannebrog.

Kilder 
 "Rundt i dag", Kristeligt-dagblad.dk, 7. juni 2010.

Provster fra Danmark
Riddere af Dannebrog
Danskere i 1900-tallet
Ho Xuan Huong

Hồ Xuân Hương (kinesisk:胡春香, pinyin:Hú Chūnxiāng) (1772-1822) var en vietnamesisk poet som skrev med chữ nôm, født i slutningen af Lê-dynastiet. Hương regnes som en af de vigtigste litterære personer i Vietnams historie, og kaldes for «nôm-poesiens dronning».

Hun antages at have været gift mindst to gange, da hendes digte henviser til to forskellige ægtemænd; Vinh Tuong, en lokal embedsmand, og Tong Coc, en noget højere rangeret embedsmand. For Tong Coc var hun en andenrangs kone – en konkubine – en rolle hun tydeligvis ikke var tilfreds med («som tjenestekvinden, men uden betalingen»). Dette ægteskab varede imidlertid ikke længe, siden Tong Coc døde seks måneder efter deres bryllup.

Resten af livet boede hun i et lille hus nær Hồ Tây i Hanoi. Hun ernærede sig som lærer, og må have rejst en del, da der findes digte af hende om flere steder i det nordlige Vietnam.

Eftersom de fleste af hendes værker var skrevet på chữ nôm bidrog hun til at højne vietnamesisks status til et litterært sprog. Man har imidlertid fundet digte af hende skrevet på klassisk kinesisk, så hun var ikke sprogpurist.

Kilder 
 Outstanding Vietnamese Women Before the 20th Century, Gioi Publishers, 2006.
 Hoa Bang: Ho Xuan Huong, nha tho cach mang, 1982

Digtere fra Vietnam
Brandur Enni

Brandur Helgason Enni (født 15. april 1989 i Tvøroyri, Færøerne) er en færøsk sanger, sangskriver, komponist og musiker. Han spiller på flere forskellige instrumenter: guitar, trompet, piano og flygelhorn. Han blev kendt som sanger på Færøerne allerede som 12-årig, da han indspillede sangen Waiting in the Moonlight, som Lena Anderssen og Niclas Johannesen have skrevet og komponeret. Brandur blev også kendt i andre nordiske lande. Senere har han etableret sig som musiker i Sverige, hvor han har udgivet flere albums og skrevet sange sammen med forskellige svenske sangskrivere. I 2008 deltog han som den første færing i den svenske Melodifestivalen, som svarer til det danske Melodigrandprix. Han deltog med sangen Lullaby, han deltog i 1. semifinale, men kom ikke videre til finalen. I 2008 sang han den svenske version af Right here right now (Just Här, Just Nu) fra filmen High School Musical 3 sammen med Molly Sandén. I 2009 modtog han den færøske musikpris Planet Award i kategorien Bedste sanger. Hans sang Sometimes truth needs a lie blev også nomineret som Bedste sang til Planet Awards 2009, men vandt ikke. I 2012 flyttede Brandur tilbage til Færøerne. Et nyt album med titlen Funerals and Celebrations, som han har indspillet i Stockholm sammen med svenske Maria Marcus og danske Marcus Winther-John udkommer den 5. november 2014. Brandur's storebror Tróndur Enni er også musiker.

Diskografi 
 Waiting in the Moonlight, debut album, 2002
 The Way I Am, dokumentar, 2002
 Perfect Summer, single, 2002 
 Still Friends, single, 2003
 Brandur, single, 2003
 Brandur, album, 2003
 Lullaby, single, 2008
 Lifelong Lovesong, single, 2008
 Just Här, Just Nu (Right Here, Right Now) sammen med Molly Sandén (High School Musical 3), 2008
 Sometimes Truth Needs a Lie, single, 2009
 The Illusion Of, single, 2011
 Funerals and Celebrations album, Tutl, 2014

Er med i 
 Mánadags Mortan, (Titlen betyder: "Mandags Morten", børn synger), 1998
 Kular Røtur, (Musik for børn), 2000
 Dýrd, forskellige artister, 2005 (Words For You)
 Christmas Album, forskellige artister, 2007
 Keldufar - Lív Næs tulkar Flóvin Flekk, 2012, Brandur Enni synger backing til sangene: Heystarblóman og Rósan.

Referencer

Eksterne henvisninger 

Officiel hjemmeside
Brandur synger med hjertet

Sangere fra Færøerne
Sangskrivere fra Færøerne
Komponister fra Færøerne
Personer fra Tvøroyri
Unni Nyhamar Hinkel

Unni Nyhamar Hinkel (født 19. januar 1979) er en norsk håndboldmålmand. Hun spillede 50 kampe og scorede 60 mål for Norges håndboldlandshold fra 2001 til 2003. Hun vandt en sølvmedalje under VM 2001.

Kilder

Eksterne henvisninger 
 Unni Nyhamar Hinkel – Spillerprofil hos EHF Champions League 
 Unni Nyhamar Hinkel – Spillerprofil hos European Handball Federation 

Håndboldspillere fra Norge
Øystein Havang

Øystein Havang (født 3. september 1964) er en norsk håndboldspiller. Han spillede 187 kampe og scorede 717 mål for Norges håndboldlandshold mellem 1987 og 1993. Han deltog også under VM 1993 og 1997

Kilder

Eksterne henvisninger 
 Øystein Havang – Spillerprofil hos European Handball Federation 

Håndboldspillere fra Norge
Jan Økseter

Jan Økseter (født 19. februar 1945 i Aurdal, Oppland) er en tidligere norsk håndboldspiller som deltog under Sommer-OL 1972.

Han repræsenterede Elverum IL. I 1972 var han en del af Norges håndboldlandshold som kom på en 9.- plads i den olympiske turnering. Han spillede i tre kampe.

Kilder 

Håndboldspillere fra Norge
Olympiske håndboldspillere fra Norge
Håndboldspillere ved sommer-OL 1972
Lektiologi

Lektiologi, som er afledt af det latinske ord lectio (læsning), betegner studiet af skriftsprogskompetencer hos personer med specifikke skriftsprogsvanskeligheder.

Begrebet lektiologi blev første gang præsenteret på Aarhus Universitet i 2007 i forbindelse med et intensivt efteruddannelsesforløb af 15 personer med kandidateksamen i et sprogfag og/eller lingvistik. Siden har lektiologien eksisteret som et aktivt fagmiljø, der har etableret forbindelse til lignende internationale fagmiljøer. I 2013 blev lektiologi kortvarigt udbudt som et tilvalgsfag på Aarhus Universitet. Det er siden blevet nedlagt igen, og der udbydes ikke længere formel uddannelse i lektiologi

Lektiologiens centrale genstandsfelt er udvikling af skriftsprogskompetencer hos personer med skriftsprogsvanskeligheder forårsaget af specifikke barrierer i forhold til denne udvikling. Fagområdet har således to fokusområder, dels via forskning at bidrage til forståelse af fænomenet skriftsprogsvanskeligheder, og dels via praksis at udvikle interventionsmetoder, der giver den enkelte med skriftsprogsvanskeligheder muligheder for at udvikle skriftsprogskompetencer, der svarer til deres intellektuelle og arbejdsmæssige ressourcer.
 
I forhold til såvel forskning som intervention er den lektiologiske metode interdisciplinær, idet den kombinerer lingvistiske, kognitive, sociale, psykologiske, didaktiske og pædagogiske teorier.

Eksterne henvisninger 

 Tilvalgsuddannelsen i lektiologi  på Aarhus Universitet

Lingvistik
Dysleksi
Skriftsprogskompetencer
Skriftsprogsvanskeligheder
Pædagogik
Psykologi
Inklusion
Eurospar

Eurospar er en international supermarkedskæde ejet af SPAR. Kæden i Danmark bestod af 33 selvstændigt ejede butikker og var den af SPARs fire danske butikskæder med de største butiksarealer. Butikkerne havde form som store supermarkeder og var beliggende i store og mellemstore byer. I april 2013 skiftede omkring 50 SuperBest-butikker til Eurospar, således at der i løbet af 2013 var 80-90 Eurospar-butikker.

Den 4. september 2014 kom det frem, at Meny i løbet af foråret 2015 erstattede de 190 SuperBest og Eurospar-butikker i Danmark.

Kilder 

Supermarkedskæder i Danmark
Spar (detailvirksomhed)
Liste over byer i Favrskov Kommune

Herunder er alle byer i Favrskov Kommune listet op efter størrelse, således at den største nævnes først.

Byer i Favrskov Kommune
Super Spar

Super Spar er en sydafrikansk og indtil 20 oktober 2013 også en dansk supermarkedskæde ejet af SPAR. Kæden var i Danmark bestående af 85 selvstændigt ejede butikker og det var den af Spars fire danske butikskæder med de gennemsnitlige butiksarealer. Butikkerne havde form som lokale supermarkeder og var beliggende i store og mellemstore byer. Udover Danmark fandtes supermarkedskæden kun i Sydafrika. Super Spar ophørte i Danmark 20. oktober 2013, i forbindelse med at flere lokale spar-købmand begyndte et nyt kædesamarbejde i Spar-koncernen under navnet Min Købmand.

Kilder 

Supermarkedskæder i Danmark
Spar (detailvirksomhed)
Vinstre

Vinstre er en sø i kommunerne Vang og Øystre Slidre i Innlandet fylke i Norge. Vinstre ligger i den sydøstlige del af Jotunheimen og sammen med søerne Bygdin og Tyin er den blandt de største i området.

Eksterne kilder og henvisninger 

Søer i Innlandet
Friedrich Ludvig Zuschlag

Friedrich Ludvig Zuschlag (7. februar 1759 i Jystrup – 18. januar 1808 i København) var en dansk billedskærer og vokspousserer.

Han var søn af sognepræst, (senere i Haraldsted og Allindemagle ved Ringsted) Johannes Mortensen Zuschlag (1724-1792) og Dorothea Joachimine Agnete født Martens. Han gik kontorvejen, blev 1789 kancellist i Søetatens Revisionskontor, blev november 1798 kontrollør ved Assistenshuset i København og døde den 18. januar 1808

Ved siden af sin embedsvirksomhed dyrkede han med megen flid og som det synes med virkeligt held billedskærerkunsten. Mens han optrådte som skuespiller, begyndte han at udføre små portrætmedaljoner i voks, hvoraf der blev taget gipsafstøbninger. Han blev tilskyndet dertil af Knud Lyne Rahbek, for det første voksportræt forestillede Rahbeks sværmeri Johanne Rosing, vakte Rahbeks beundring og indgød Zuschlag håb om en fremtidig fast indtægt. 

I 1784 tilbød han i Lommebog for Skuespillere små gipsmedaljoner for 1 rigsdaler pr. stk. Af sådanne portrætter nævner Minerva i 1785 og senere skuespillerinderne madam Walter og madam Preisler, skuespiller Rose og prins Carl af Hessen, endvidere "vor udødelige Suhms overmaade lignende Medaillon", og komponisten Naumanns. Zuschlag nævnes i den tids sprog kun med tillægget "vor flittige Modelerer". Ved siden af de gipseksemplarer, der således gik i handelen, udførte han også portrætmedaljoner i elfenben, og Familien ejer således endnu bl.a. tre smukt udskårne medaljoner, forestillende hans første hustru og hendes to Søstre, flere basrelieffer, udskårne i elfenben, m.m.

Zuschlag kunne dog ikke leve af sin kunst, som han derfor gradvist lagde på hylden.

Zuschlag blev gift 1. gang 14. april 1789 i København med Louise Augusta Oppenheim (4. maj 1767 - 12. juli 1798 i København) og 2. gang 19. december 1798 i København med Marie Frederikke Stundre (10. februar 1765 i København - 6. maj 1829 smst.), datter af guldsmed Jacques (Jacob) Stundre og Anne-Marie Fistaine. 

Han er begravet på Holmens Kirkegård.

Værker 
Voksrelieffer:
 Johanne Cathrine Rosing (1782)
 Johanne Ophelia Rosing, gift Drewsen (1782)
 Engel Schack (1782)
 Christian VII (1782)
 Prins Carl af Hessen (1785)
 Bolle Willum Luxdorph (1786)
Gipsrelieffer:
 Peter Cramer (1783)
 Johann Clemens Tode (1783)
 Caroline Walter (1784)
 Marie Cathrine Preisler (1784)
 Christopher Pauli Rose (1784)
 Erik Pauelsen (1784?, Statens Museum for Kunst) og hustruen Anna Elisabeth, født Lobech (1784?, sammesteds)
 Prins Carl af Hessen (1785)
 Peter Friderich Suhm (1786)
 Johann Gottlieb Naumann (1786)
 Præsten P.A. Knudsen og 1. hustru Sophie Frederikke Oppenheim (ca. 1788)
 Selvportræt
 Kunstnerens hustru Louise Augusta født Oppenheim
 Ubekendt mandsportræt
 Ubekendt kvindeportræt
Elfenbensrelieffer:
 Frederikke Oppenheim (ca. 1788)
 Charlotte Amalie Oppenheim (ca. 1788)
 Kunstnerens hustru Louise Augusta født Oppenheim (1798?)

Kilder 
 

Billedskærere fra Danmark
Danskere i 1700-tallet
Personer i Dansk Biografisk Leksikon
Teaterskuespillere fra Danmark
Civile ansatte i Søværnet
Pampasgræs-slægten

Pampasgræs (Cortaderia) er en slægt med ca. 20 arter, der er udbredt i Sydamerika og på Ny Guinea (én art). Det er flerårige græsser med en kraftig og opret, tueformet vækst. Disse tuer er meget dominerende i de biotoper, hvor de hører hjemme.

 Pampasgræs (Cortaderia selloana)

 Cortaderia araucana
 Cortaderia bifida
 Cortaderia hieronymi
 Cortaderia jubata
 Cortaderia pilosa
 Cortaderia richardii
 Cortaderia rudiuscula
 Cortaderia toetoe

Græs-familien
Kurere

Kurere (kurisk: Kursi; ; ; ; ; ) var en baltisk folkestamme, der levede ved Østersøen i det, som nu er de vestlige dele af Letland og Litauen fra 400 til 1500-tallet, hvor de forsvandt i andre baltiske stammer.

Kurerne gav navn til regionen Kurland (Kurzeme) og talte Gammelkurisk. Kurland blev erobret af Den Liviske Orden i 1266 og til sidst assimileret i de andre baltiske stammer. Direkte efterkommere af kurerne omfatter Kuršininkai på Den kuriske landtange.

Kilder 

Baltere
Tidligere folkeslag i Baltikum
Letlands historie
Litauens historie
Kurer

Kurer kan betyde flere ting:

 Kurér (bud) - en budbringer
 Kurer (folkeslag) - et folkeslag
Argja Bóltfelag

Argja Bóltfelag (Argir Boldklub), kort stavet AB, er en fodboldklub i bydelen Argir, som er en del af Thorshavn Kommune på Færøerne.

Historie 
Argja Bóltfelag blev stiftet 15. august 1973 af Johnny Nyby og andre sportsinteresserede, som boede på Argir. I foråret 1974 fik Argja Bóltfelag sin første bestyrelse. Den bestod af Johnny Nyby, formand, Fróði Olsen, næstformand, Sonja á Argjaboða, kasserer og Kristian Arge, sekretær. Øvrige bestyrelsesmedlemmer var Erling Olsen, Sæmundur Mortensen og Jens Hansen. Samme år deltog klubben i regelmæssige turneringer.

Klubben havde ikke gode træningsfaciliteter i starten. Der var blot en lille skolegård til træningsbane. Senere blev et område, 20 x 40 meter, ved skolen stillet til rådighed af kommunen. Argir havde ikke nogen fodboldbane, men med velvilje fra fodboldklubberne i Thorshavn og Thorshavn kommune, kunne Argja Bóltfelag låne fodboldbanen på stadionområdet i Gundadalur i Thorshavn, således at det var muligt at holde liv i klubben.

I 1983 blev der anlagt en rigtig fodboldbane på Argir. Dette gjorde forholdene meget bedre for klubbens aktiviteter. Fodboldbanen er den højest placerede på Færøerne, den ligger 92,87 meter over havet.  I 1985 blev klubhuset, AB-huset, bygget ved fodboldbanen. Huset blev bygget for at få plads til nogle klasselokaler, idet skolen på det tidspunkt var ved at blive for lille til den store befolkningsvækst på Argir. Overetagen i klubhuset blev i nogle år benyttet som klasselokaler, og fodboldklubben benyttede lokalerne i underetagen. Senere fik klubben rådighed over alle husets etager.

I 1998 blev fodboldbanen, som hidtil havde været grusbelagt, belagt med kunstgræs, og derved blev banen opgraderet til nutidens behov. I 2009 blev der anlagt overdækket tilskuertribune med siddepladser, hvilket gjorde forholdene for tilskuerne meget bedre, idet man nu kunne sidde under tag på rigtige sæder, i læ for vind og vejr. I 2010 blev den nu slidte kunstgræsbelægning udskiftet med en ny og moderne kunstgræsbelægning. I slutningen af 2010 købte Argja Bóltfelag klubhuset af Thorshavn kommune. I efteråret 2010 blev der opsat 3 store lysmaster på den nordlige side af fodboldbanen, som supplement til de 3 mindre lysmaster på sydsiden af banen. Derved blev lysforholdene på banen meget bedre. Sommeren 2013  er der kommet stor  måltavle op på ca 13 kvm. I foråret 2015 er der lavet moderne omklædningsrum under tilskuertribunen.

I 2017 vandt AB Færøernes næstbedste række, 1. deild, og spillede derfor i Betrideildin i 2018 hvor AB bevarede pladsen og fortsatte i i Betrideildin i 2019 og 2020. AB endte på nedrykningsplads  i 2020, og spiller således i 1. deild i 2021.

Aktuel trup 

Pr. 2. maj 2022.

Referencer

Eksterne henvisninger 
 Officiel hjemmeside

Fodboldklubber i Færøerne
Etableret i 1973
Frederik Zweidorff

Frederik Christian Ludvig Zweidorff (24. maj 1816 i Aalborg – 12. marts 1865 på Sct. Hans Hospital) var en dansk maler.

Han var søn af senere overgraver ved Vor Frue Kirke i København Søren Zweidorff (1794-1874) og Mette Kirstine Hansdatter født Møldorff (1787-1844). Efter at have besøgt Frue Kirkeskole i sin opvækst, blev han 1832 malerlærling på Den kongelige Porcelænsfabrik, hvilket han var til 1837, og fik adgang til Kunstakademiet i 1830, men nåede dog ikke højere end til gipsskolen, uagtet han dyrkede figurmaleriet ligeså ivrigt som landskabsmaleriet, og i de år han udstillede på Charlottenborg (1836-44) så man stadig portrætter, arkitekturbilleder og land­skaber jævnsides fra hans hånd. I 1836 konkurrerede han til pengepræmien som landskabsmaler, dog uden at opnå den. I 1843 udstillede han et porcelænsmaleri, portræt af overhofmarskal A.W. Hauch, kopi efter C.A. Jensen, hvilket var købt af Kunstforeningen (1841). Hans kunstneriske udvikling blev tidligt afbrudt, idet et stedse voksende hang til tungsindigt grubleri nedbrød hans ånd og virkekraft, således at han om sommeren 1844 måtte føres til Sct. Hans Hospital ved Roskilde, hvor han levede i over 20 år og omsider døde den 12. marts 1865.

Han var ugift og er begravet på Assistens Kirkegård.

Værker 
 Frederik Moltke (1832, Det Nationalhistoriske Museum på Frederiksborg Slot)
 Frederik Moltke (1837, Aalborg Katedralskole)
 Overhofmarskal A.W. Hauch (tuschtegning 1835, efter C.A. Jensen, Teatermuseet i Hofteatret)
 Bakkehuset (1837, Frederiksborgmuseet)
 General Kellermann (blyantstegning, 1838, Frederiksborgmuseet)
 Frederiksberg Slotsgård (ca. 1838)
 Dankvart Dreyer (1830'erne, Willemoesgaardens Mindestuer)
 Bertel Thorvaldsen (litografi efter C.W. Eckersberg)
 Farumgård (ca. 1841, tidligere i Johan Hansens samling)
 Parti ved Marmorkirkens ruin (tidligere i Johan Hansens samling)
 Frederiksborg Slot med omegn, midsommernat (udstillet 1843, tidligere i Johan Hansens samling)
 Sommeraften med udsigt fra Jægerbakken mod Frederiksborg Slot
 Portræt af arkitekt Christian Frederik Thorin (tidligere i Johan Hansens samling)
 Fra Falkonergården (tidligere i Johan Hansens samling)
 Bredgade (blyantstegning, Københavns Museum)
Porcelænsdekorationer:
 Gulddekoration på tallerkener m.m. til Frederik VI's dessertservice (1834-35, Amalienborg, Christiansborg)
 J.D. Brandis (portræt på kop, 1834-36, Frederiksborgmuseet)
 Samme (som foregående efter 1836, Frederiksborgmuseet)
 Flere portrætter på kopper, bl.a.: Frederik VI; Bertel Thorvaldsen; Johanne Luise Heiberg (knæstykke); A.W. Hauch

Kilder 
 

Malere fra Danmark
Personer fra Aalborg
Danskere i 1800-tallet
Porcelænsmalere
Landskabsmalere
Portrætmalere
Delegation

Delegation er afledt af latin delegare (at overdrage), og har på dansk flere betydninger:
 Delegation (diplomati) - en gruppe delegerede, der er udsendt til at løse en diplomatisk opgave som repræsentanter for en myndighed, f.eks. en stat.
 Delegation (jura) - overdragelse af ansvar til anden person eller myndighed.
 Delegation (offentlig forvaltning) - udlægning af opgaver eller ansvar til en underordnet forvaltningsenhed.
Delegation (idræt) - en gruppe idrætsudøvere som repræsenterer deres land ved en international idrætsbegivenhed, f.eks. De Olympiske Lege.

Diplomati
Jura
Offentlig forvaltning
Eikeren

Eikeren eller Eikern er en lang og dyb sø i kommunerne Hof i Vestfold og Telemark og Øvre Eiker i Viken fylke i Norge. Den er Vestfolds største sø (hvis man medregner den del som ligger i Buskerud).

Ved den østlige del i Vestfold ligger byen Eidsfoss. I denne del får den vand fra Bergsvannet, Vikevann, Haugestadvann og Hillestadvann. Eikeren får også vand fra Hakavikelva og Steinbruelva.

I den vestlige del hænger Eikeren sammen med Fiskumvannet i et trangt sund, Sundet, hvor vandet løber over i Fiskumvannet. Gennem dette sund passerer der gennemsnitlig 7 m³ vand pr. sekund. Fra Fiskumvannet løber vandet ud i Vestfosselva mod Vestfossen. Elva går så videre til Hokksund, hvor den deler sig i to elvløb som begge løber ud i Drammenselva.

I 2005 blev Eikeren gjort til ekstra drikkevandskilde for Vestfold af Vestfold Interkommunale Vannverk, (VIV) .

Eksterne kilder og henvisninger 

 Mer om Eikeren 
 Utdypende om Eikeren 
 Vestfold Interkommunale Vannverk 

Søer i Vestfold og Telemark
Søer i Viken